Marata

Ravitsemis- ja talousalan laajennetun työssäoppimisen hankkeessa kohderyhmänä ovat opetussuunnitelmaperusteisessa koulutuksessa olevat hotelli- ja ravintola-alan opiskelijat. Hanke kohdistetaan näille aloille, koska marata -alan suhteellisen suurella osalla opiskelijoista on HOJKS -päätös (vuosittain noin 11% ). Lisäksi keskeyttämisaste on korkeampi kuin muilla aloilla, (n.15-20% vuositasolla).

Marata -alalle hakeutuu perinteisesti paljon sellaisia opiskelijoita, joille työssäoppiminen on luonteva tapa oppia. Työpaikkoja on jatkuvasti tarjolla myös niille opiskelijoille, jotka eivät ole saaneet suoritettua ammatillista tutkintoa. Tämä lisää työelämän vetovoimaisuutta verrattuna opiskeluun. Variassa tavoitteena on, että kaikki alalle hakeutuneet ja työelämään soveltuvat nuoret saisivat opintonsa suoritettua. Marata -alalla työssäoppimisen laajentaminen antaisi mahdollisuuden tutkinnon suorittamiseen monille nuorille, jotka tällä hetkellä keskeyttävät opintonsa ja siirtyvät työelämään. Hankkeen tavoitteena on oppimisen käytännönläheinen ja työelämälähtöinen toteuttaminen yhteistyössä hankkeeseen sitoutuneiden työpaikkojen kanssa. Toiminnan tavoitteena on opiskelijoiden valmistumisen edistäminen, keskeyttämisen vähentäminen ja erityisiä tukitoimia tarvitsevien opiskelijoiden laajennetun työssäoppimisen mallin kehittäminen.
 * Hankkeen tavoitteet **

Lisäksi tavoitteena on laajentaa oppilaitoksen mahdollisuuksia tarjota tutkinnon valinnaisia opintokokonaisuuksia valmistelemalla uusien opetussuunnitelmien mukaiset A´la Carte-, baari- ja banquet - opintokokonaisuudet, jotka suoritetaan työssäoppimalla. Hankkeen tavoitteiden toteutumista arvioidaan seuraavilla mittareilla 1. Hankkeeseen osallistuneiden opiskelijoiden ja työpaikkojen määrä. 2. Opiskelijoille tehtyjen opintosuunnitelmien toteutuminen. 3. Opiskelijoilta, työpaikkaohjaajilta ja opettajilta kerättävät palautteet.

Hankkeen yhteyshenkilö ravitsemis- ja talousalalla on Piia Teittinen (etunimi.sukunimi@vantaa.fi).

Varian pääsivu